b'\n_START_ARTICLE_\nJack Shephard\n_START_SECTION_\nEnnen onnettomuutta\n_START_PARAGRAPH_\nJack syntyi varakkaaseen perheeseen ja valmistui is\xc3\xa4ns\xc3\xa4 jalanj\xc3\xa4lki\xc3\xa4 seuraten kirurgiksi vuotta luokkalaisiaan aikaisemmin. Jack kuitenkin alkaa vieraantua is\xc3\xa4st\xc3\xa4\xc3\xa4n, t\xc3\xa4m\xc3\xa4n v\xc3\xa4itt\xc3\xa4ess\xc3\xa4 ettei Jackilla ole kanttia olla sankari. Uransa alussa St. Sebastianin sairaalassa Jack operoi nuorta tytt\xc3\xb6\xc3\xa4 ja vahingoittaa vahingossa t\xc3\xa4m\xc3\xa4n selk\xc3\xa4ydinhermostoa. Paniikin yli p\xc3\xa4\xc3\xa4sty\xc3\xa4\xc3\xa4n Jack pystyy suorittamaan leikkauksen loppuun ja korjaamaan vahinkonsa. Leikkauksen j\xc3\xa4lkeen Jack kohtaa Jacobin. _NEWLINE_Vuonna 2001 Jack operoi auto-onnettomuuteen joutuneen Sarahin. Puhuessaan Sarahin kanssa ennen leikkausta, Jack vannoo parantavansa t\xc3\xa4m\xc3\xa4n, vaikka n\xc3\xa4ytt\xc3\xa4\xc3\xa4kin silt\xc3\xa4, ett\xc3\xa4 Sarah on pysyv\xc3\xa4sti halvaantunut. Leikkauksen j\xc3\xa4lkeen Jack luulee Sarahin j\xc3\xa4\xc3\xa4neen halvaantuneeksi ja onkin ihmeiss\xc3\xa4\xc3\xa4n, kun t\xc3\xa4m\xc3\xa4 pystyy liikuttamaan varpaitaan. Pari menee naimisiin vuoden 2003 alussa, mutta avioliitto rakoilee ja Sarah pett\xc3\xa4\xc3\xa4 Jackia joulukuussa 2003. Pari eroaa ja Jack saa pakkomielteen saada selville kuka Sarahin rakastaja on, syytt\xc3\xa4en jopa asiasta omaa is\xc3\xa4\xc3\xa4ns\xc3\xa4. Jack joutuu putkaan hy\xc3\xb6k\xc3\xa4tty\xc3\xa4\xc3\xa4n is\xc3\xa4ns\xc3\xa4 kimppuun, jolloin Sarah maksaa t\xc3\xa4m\xc3\xa4n takuut._NEWLINE_Jack l\xc3\xa4htee kuukausien lomalle Phuketiin, Thaimaahan ja sekaantuu romanttisesti Acharaan, salamyhk\xc3\xa4iseen tatuoijaan, jolla on kyky n\xc3\xa4hd\xc3\xa4 henkil\xc3\xb6n todellinen lahja. Achara sanoo Jackille: \xe2\x80\x9dOlet johtaja ja suuri mies, mutta se \xe2\x80\x93 se tekee sinut yksin\xc3\xa4iseksi ja pelokkaaksi ja vihaiseksi.\xe2\x80\x9d Jack haluaa tatuoinnin kuvauksestaan, johon Achara suostuu vastentahtoisesti, jonka j\xc3\xa4lkeen Jack joutuu paikallisten _NEWLINE_pahoinpitelem\xc3\xa4ksi. Hein\xc3\xa4kuussa 2004 Jack auttaa is\xc3\xa4\xc3\xa4ns\xc3\xa4 leikkauksessa; is\xc3\xa4 on kuitenkin humalassa ja aiheuttanut suuria vahinkoja raskaana olevalle naiselle ja t\xc3\xa4m\xc3\xa4n syntym\xc3\xa4tt\xc3\xb6m\xc3\xa4lle lapselle. Jack paljastaa is\xc3\xa4ns\xc3\xa4 kroonisena alkoholistina ja t\xc3\xa4ten lopettaa oman is\xc3\xa4ns\xc3\xa4 uran. Syyskuussa 2004 Jackin \xc3\xa4iti, Margo k\xc3\xa4skee Jackia etsim\xc3\xa4\xc3\xa4n is\xc3\xa4\xc3\xa4ns\xc3\xa4, joka on matkustanut Australiaan. Sydneyss\xc3\xa4 Jack saa tiet\xc3\xa4\xc3\xa4 is\xc3\xa4ns\xc3\xa4 kuolleen syd\xc3\xa4nkohtaukseen. Jack menee Oceanicin lennolle 815, jonka m\xc3\xa4\xc3\xa4r\xc3\xa4np\xc3\xa4\xc3\xa4 on Los Angeles syyskuun 22. p\xc3\xa4iv\xc3\xa4n\xc3\xa4 vuonna 2004, mukanaan is\xc3\xa4ns\xc3\xa4 ruumis.\n_START_SECTION_\nEnsimm\xc3\xa4inen tuotantokausi\n_START_PARAGRAPH_\nSaarella Jack ottaa roolin 47 selviytyj\xc3\xa4n johtajana, neuvoen toisia auttamaan loukkaantuneita ja k\xc3\xa4ytt\xc3\xa4en l\xc3\xa4\xc3\xa4k\xc3\xa4ritaustaansa haavoittuneiden auttamiseen. Selviytyj\xc3\xa4t pit\xc3\xa4v\xc3\xa4t l\xc3\xa4hes v\xc3\xa4litt\xc3\xb6m\xc3\xa4sti Jackia johatjanaan; Jack on kuitenkin itse vastentahtoinen ottamaan roolin johtajana vastaan ja toistaakin is\xc3\xa4ns\xc3\xa4 lausetaa ettei h\xc3\xa4nell\xc3\xa4 \xe2\x80\x9dole kanttia\xe2\x80\x9d. V\xc3\xa4sytty\xc3\xa4\xc3\xa4n haavoittuneiden hoitamisesta, yritetty\xc3\xa4\xc3\xa4n pelastaa hukkuvan selviytyj\xc3\xa4n ja univajeesta k\xc3\xa4rsiess\xc3\xa4\xc3\xa4n Jack alkaa n\xc3\xa4hd\xc3\xa4 hallusinaatioita kuolleesta is\xc3\xa4st\xc3\xa4\xc3\xa4n. Pian Jack l\xc3\xb6yt\xc3\xa4\xc3\xa4kin is\xc3\xa4ns\xc3\xa4 arkun, joka kuitenkin paljastuu tyhj\xc3\xa4ksi. Juteltuaan Locken kanssa viidakossa Jack palaa rannalle ja kertoo muille selviytyjille l\xc3\xb6yt\xc3\xa4mist\xc3\xa4\xc3\xa4n luolista; yhdest\xc3\xa4 h\xc3\xa4neen puheensa osasta - \xe2\x80\x9dyhdess\xc3\xa4 el\xc3\xa4\xc3\xa4, yksi kuolee\xe2\x80\x9d - tulee mantra sek\xc3\xa4 Jackille ett\xc3\xa4 muille selviytyjille. N\xc3\xa4kyvyytens\xc3\xa4 vuoksi Jackin ja useiden muiden selviytyneiden v\xc3\xa4lille muodostuu siteit\xc3\xa4, joista huomattavimpia ovat kiinnostus Katea kohti, Hurleyn apuruus sek\xc3\xa4 kunnioitus entist\xc3\xa4 armeijan kiduttajaa, Sayidia kohtaan._NEWLINE_Jackin j\xc3\xa4nnite muista huolehtimiseen kasvaa kun selviytyji\xc3\xa4 uhkaa saaren alkuper\xc3\xa4isasukkaat, joita he kutsuvat Toisiksi. Toinen nimelt\xc3\xa4\xc3\xa4n Ethan soluttautuu selviytyjien joukkoon, tappaa yhden sek\xc3\xa4 kidnappaa raskaana olevan Clairen ja Charlien, jotka kuitenkin saadaan elossa takaisin selviytyneiden joukkoon. Muutamia viikkoja my\xc3\xb6hemmin Rousseau, nainen jota Toiset terrorisoivat 16 vuotta aikaisemmin, saapuu rannalle kertomaan Toisten olevan tulossa._NEWLINE_Seikkailunhaluinen Locke, jonka viidakon tutkinnat ja valheet johtivat Boonen kuolemaan alkaa uhata Jackin johtajuutta. Kadottuaan tuotuaan ensin kriittisesti haavoittuneen Boonen Jackin luo, Locke palaa vasta t\xc3\xa4m\xc3\xa4n hautajaisiin, jolloin Jack hy\xc3\xb6kk\xc3\xa4\xc3\xa4 julkisesti t\xc3\xa4m\xc3\xa4n kimppuun. Locke vie Jackin l\xc3\xb6yt\xc3\xa4m\xc3\xa4ns\xc3\xa4 luukun luo, jota h\xc3\xa4n ei ole saanut murrettua. Locke ehdottaa, ett\xc3\xa4 selviytyj\xc3\xa4t voisivat piiloutua luukkuun mik\xc3\xa4li Rousseaun varoittamat Toiset tosiaan aikovat hy\xc3\xb6k\xc3\xa4t\xc3\xa4. Rousseau johdattaa Jackin, Locken ja muut viidakkoon ja sen osaan nimelt\xc3\xa4 \xe2\x80\x9dPime\xc3\xa4 vy\xc3\xb6hyke\xe2\x80\x9d, jossa sijaitsee vanha orjalaiva nimelt\xc3\xa4\xc3\xa4n Black Rock. Oudosti keskelle saarta haaksirikkoutuneen laivan lasti sis\xc3\xa4lt\xc3\xa4\xc3\xa4 dynamiittia. Paluumatkalla Jack kohtaa saarella usein kuullun hirvi\xc3\xb6n, joka paljastuu suureksi savupilariksi._NEWLINE_Jack astuu luukun sis\xc3\xa4\xc3\xa4n Katen ja Locken per\xc3\xa4ss\xc3\xa4 marraskuun nelj\xc3\xa4nnen p\xc3\xa4iv\xc3\xa4n iltana, jolloin selviytyj\xc3\xa4t ovat viett\xc3\xa4neet saarella 44 p\xc3\xa4iv\xc3\xa4\xc3\xa4 ja jolloin viisi selviytyjist\xc3\xa4 on kuollut onnettomuuden j\xc3\xa4lkeen.\n_START_SECTION_\nToinen tuotantokausi\n_START_PARAGRAPH_\nLuukku osoittautuu tiederyhm\xc3\xa4n taustatutkimusasemaksi nimelt\xc3\xa4\xc3\xa4n Joutsen, jonka sen rakentanut Dharma on hyl\xc3\xa4nnyt 1980-luvulla. Jack ja Locke l\xc3\xb6yt\xc3\xa4v\xc3\xa4t asemalta Desmondin, miehen joka el\xc3\xa4\xc3\xa4 asemalla ja sy\xc3\xb6tt\xc3\xa4\xc3\xa4 siell\xc3\xa4 olevaan tietokoneeseen tietty\xc3\xa4 numerosarjaa joka 108. minuutti. Asemalta selviytyj\xc3\xa4t l\xc3\xb6yt\xc3\xa4v\xc3\xa4t my\xc3\xb6s muun muassa s\xc3\xa4hk\xc3\xb6n, juoksevan veden, vinyylisoittimen, kuntoilulaitteita ja aseita. Jack on vastentahtoinen uskomaan numeroiden kohtaloon ja asema lis\xc3\xa4\xc3\xa4kin j\xc3\xa4nnitett\xc3\xa4, joka johtaa useisiin yhteenottoihin Jackin ja Locken v\xc3\xa4lill\xc3\xa4, Locken kuvatessa Jackia \xe2\x80\x9dtieteen mieheksi\xe2\x80\x9d ja itse\xc3\xa4\xc3\xa4n \xe2\x80\x9duskon mieheksi\xe2\x80\x9d (engl. Man of Science, Man of Faith)._NEWLINE_My\xc3\xb6hemmin Michael, jonka pojan Waltin Toiset ovat kaapanneet, lukitsee Jackin ja Locken luukun asevarastoon ja l\xc3\xa4htee etsim\xc3\xa4\xc3\xa4n poikaansa. Viikkoa my\xc3\xb6hemmin Rousseau saa kiinni miehen, jonka h\xc3\xa4n uskoo olevan yksi Toisista; Benjamin Linusin. Sayid kuulustelee miest\xc3\xa4, joka valehtelee ja v\xc3\xa4itt\xc3\xa4\xc3\xa4 olevansa kuumailmapallolla saarelle haaksirikkoutunut mies nimelt\xc3\xa4\xc3\xa4n Henry Gale. Michael palaa, vapauttaa Benin ja tappaa kaksi selviytyj\xc3\xa4\xc3\xa4 lavastaen Benin syylliseksi ampumalla itse\xc3\xa4\xc3\xa4n k\xc3\xa4teen. Michael v\xc3\xa4rv\xc3\xa4\xc3\xa4 Jackin ja muutaman muun pelastusteht\xc3\xa4v\xc3\xa4\xc3\xa4n Toisten leiriin, mutta johtaakin heid\xc3\xa4t ansaan osana Toisten kanssa solmimaansa sopimusta. 27. marraskuuta selviytyj\xc3\xa4t ovat olleet saarella yli 2 kuukautta tai 67 p\xc3\xa4iv\xc3\xa4\xc3\xa4 Toisten ottaessa Jackin, Katen ja Sawyerin vangeiksi.\n_START_SECTION_\nKolmas tuotantokausi\n_START_PARAGRAPH_\nJack vangitaan viikon ajaksi vedenalaiselle Hydra-asemalle, joka sijaitsee pienell\xc3\xa4 saarella p\xc3\xa4\xc3\xa4saaren l\xc3\xa4hettyvill\xc3\xa4. Katea ja Sawyeria taas pidet\xc3\xa4\xc3\xa4n vankina h\xc3\xa4keiss\xc3\xa4 aseman ulkopuolella. Ben paljastaa tarvitsevansa Jackin l\xc3\xa4\xc3\xa4k\xc3\xa4rintaitoja selk\xc3\xa4rangassaan olevan kasvaimen poistoon. Jack ei kuitenkaan halua tehd\xc3\xa4 yhteisty\xc3\xb6t\xc3\xa4 vihollisensa kanssa, kunnes saa tiet\xc3\xa4\xc3\xa4 Katen ja Sawyerin harrastaneen seksi\xc3\xa4 h\xc3\xa4keiss\xc3\xa4, jolloin Jack vaatii itselleen kyyti\xc3\xa4 pois saarelta. Leikkauksen aikana Jack viilt\xc3\xa4\xc3\xa4 tahallisesti Benin munuaista pit\xc3\xa4en t\xc3\xa4t\xc3\xa4 samalla panttivankina. Kate ja Sawyer p\xc3\xa4\xc3\xa4stet\xc3\xa4\xc3\xa4n vapaiksi. Toiset viev\xc3\xa4t Jackin heid\xc3\xa4n kotiinsa parakeille, jossa Jack yst\xc3\xa4vystyy erityisesti Juliet-nimisen naisen kanssa. Kate ja Sayid saapuvat parakeille pelastaakseen Jackin, ja samaan aikaan Locke r\xc3\xa4j\xc3\xa4ytt\xc3\xa4\xc3\xa4 sukellusveneen, jonka avulla Jackin oli tarkoitus p\xc3\xa4\xc3\xa4st\xc3\xa4 pois saarelta. Toiset hylk\xc3\xa4\xc3\xa4v\xc3\xa4t parakit Locken kanssa, j\xc3\xa4tt\xc3\xa4en Jackin, Julietin, Katen ja Sayidin j\xc3\xa4lkeens\xc3\xa4._NEWLINE_Palatessaan rannalle selviytyj\xc3\xa4t ovat turhautuneita johtajaansa ep\xc3\xa4illess\xc3\xa4\xc3\xa4n Julietin olevan viel\xc3\xa4kin Toisten leiviss\xc3\xa4. Juliet paljastaa Toisten suunnitelman Jackille, jonka yksi osa on kidnapata kaikki raskaana olevat naiset. Samaan aikaan Naomi saapuu saarelle laskuvarjolla. Jack ja Rousseau johtavat selviytyj\xc3\xa4t saaren radiotornille saadakseen yhteyden Naomin laivaan, Sayidin, Jinin ja Bernardin j\xc3\xa4\xc3\xa4dess\xc3\xa4 rannalle tappamaan Toiset. Kolme Toisten j\xc3\xa4sent\xc3\xa4 selviytyv\xc3\xa4t r\xc3\xa4j\xc3\xa4hdyksest\xc3\xa4 ja ovat ylivoimaisia. Ben kertoo Jackille ett\xc3\xa4 lautan ihmiset tulivat saarelle tappaakseen kaikki saarella olevat ja ett\xc3\xa4 Toiset ovat ottaneet Sayidin, Jinin ja Bernardin vangeiksi ja tappavat heid\xc3\xa4t, jos Jack jatkaa matkaansa radiotornille. Jack jatkaa patikointia, ottaen Benin panttivangiksi ja uskoen Sayidin, Jinin ja Bernardin olevan kuolleta. Sawyer, Hurley ja Juliet ovat kuitenkin palanneet leiriin, tappaneet Toiset ja pelastaneet Sayidin, Jinin ja Bernardin. Selviytyj\xc3\xa4t saapuvat radiotornille, mutta Locke haavoittaa Naomia tappavasti ja uhkaa ampua Jackin, varoittaen t\xc3\xa4t\xc3\xa4 soittamasta lautalle v\xc3\xa4itt\xc3\xa4en etteiv\xc3\xa4t lautalla olevat aio pelastaa heit\xc3\xa4. Jack kuitenkin soittaa lautalle, mink\xc3\xa4 vuoksi selviytyj\xc3\xa4t jakaantuvat kahteen ryhm\xc3\xa4\xc3\xa4n saatuaan selville ettei Naomi puhunut aivan totta. 21. joulukuuta selviytyj\xc3\xa4t viett\xc3\xa4v\xc3\xa4t saarella 91. p\xc3\xa4iv\xc3\xa4\xc3\xa4ns\xc3\xa4, ja Locke vie ryhm\xc3\xa4ns\xc3\xa4 asumaan parakeille suurimman osan selviytyjist\xc3\xa4 palatessa rannalle odottamaan pelastajia.\n_START_SECTION_\nNelj\xc3\xa4s tuotantokausi\n_START_PARAGRAPH_\nJack saa tiet\xc3\xa4\xc3\xa4, ett\xc3\xa4 entinen Toisten johtaja ja Desmondin tytt\xc3\xb6yst\xc3\xa4v\xc3\xa4n is\xc3\xa4, Charles Widmore l\xc3\xa4hetti lautan hakeakseen Benin pois saarelta. Lautan helikopterikuljettaja Frank lenn\xc3\xa4tt\xc3\xa4\xc3\xa4 kolme tutkimusryhm\xc3\xa4n j\xc3\xa4sent\xc3\xa4 saarelle etsim\xc3\xa4\xc3\xa4n Beni\xc3\xa4; tutkimusryhm\xc3\xa4 on kuitenkin kiinnostuneempi saaren kokeista kuin Benin kiinniottamisesta. L\xc3\xa4hes viikkoa my\xc3\xb6hemmin kuusij\xc3\xa4seninen ryhm\xc3\xa4 Kahana-lautalta hy\xc3\xb6kk\xc3\xa4\xc3\xa4 parakeille, r\xc3\xa4j\xc3\xa4ytt\xc3\xa4en talon, tappaen kuusi ja aikoen tuhota saaren viety\xc3\xa4\xc3\xa4n Benin pois. Satelliittipuhelimesta saatujen ohjeiden avulla Jack matkaa Orkidea-asemalle, jossa Locke k\xc3\xa4skee Jackia valehtelemaan saaresta, suojellakseen sit\xc3\xa4 jos Jack p\xc3\xa4\xc3\xa4see pois saarelta. Jack p\xc3\xa4\xc3\xa4see helikopteriin, joka kuljettaa ryhm\xc3\xa4n selviytyji\xc3\xa4 pois saarelta lautalle. Lautalle heille selvi\xc3\xa4\xc3\xa4, ett\xc3\xa4 lautta on t\xc3\xa4ynn\xc3\xa4 muutaman minuutin kuluttua laukeavia r\xc3\xa4j\xc3\xa4hteit\xc3\xa4. Jack, Kate, Hurley, Sayid, Sun, Desmond, Frank ja Aaron katsovat kauhuissaan helikopterista kuinka lautta r\xc3\xa4j\xc3\xa4ht\xc3\xa4\xc3\xa4, tappaen kaikki. Minuutteja my\xc3\xb6hemmin, matkallaan takaisin saarelle, saari kirjaimellisesti katoaa helikopterissa olleiden silmien edess\xc3\xa4. Kopteri tekee pakkolaskun veteen polttoaineen loputtua. Desmondin tytt\xc3\xb6yst\xc3\xa4v\xc3\xa4n, Penelope Widmoren pelastuslaivan saapuessa Jack k\xc3\xa4skee kaikkien valehtelevan lennon 815 pakkolaskusta, juuri niin kuin Locke t\xc3\xa4t\xc3\xa4 k\xc3\xa4ski. He viett\xc3\xa4v\xc3\xa4t laivalla viikon ennen kuin selviytyneet suuntaavat kohti l\xc3\xa4hell\xc3\xa4 olevaa asutettua saarta 7. tammikuuta 2005 vietetty\xc3\xa4\xc3\xa4n yhteens\xc3\xa4 108 p\xc3\xa4iv\xc3\xa4\xc3\xa4 poissa kotoa.\n_START_SECTION_\nSaaren j\xc3\xa4lkeen\n_START_PARAGRAPH_\nLehdist\xc3\xb6tilaisuudessa Jack valehtelee lentoturmasta ja sanoo vain kahdeksan henkil\xc3\xb6n selvinneen onnettomuudesta. Jack sanoo Boonen ja Libbyn olleen kaksi muuta selviytynytt\xc3\xa4 ja heid\xc3\xa4n kuolleen my\xc3\xb6hemmin saarella. Muistotilaisuudessa Clairen \xc3\xa4iti kertoo Jackille Christian Shephardin olleen Clairen is\xc3\xa4 ja Clairen olevan Jackin sisarpuoli. Jack ei uskalla tavata Aaronia, kunnes lopulta suostuu yhdess\xc3\xa4 Katen kanssa kasvattamaan h\xc3\xa4net. _NEWLINE_Jonkin aikaa my\xc3\xb6hemmin Jack sekoittaa drinkki\xc3\xa4 asunnossaan ja huomaa takaa-ajon televisiossa. Jack tajuaa Hurleyn olevan pakenija. My\xc3\xb6hemmin Jack vierailee mielisairaalassa tapaamassa Hurleyta. Hurley pyyt\xc3\xa4\xc3\xa4 Jackilt\xc3\xa4 anteeksi sit\xc3\xa4, ett\xc3\xa4 l\xc3\xa4hti Locken mukaan ja kysyy Jackilt\xc3\xa4 pit\xc3\xa4isik\xc3\xb6 heid\xc3\xa4n palata saarelle. Jack vastaa vihaisesti \xe2\x80\x9dei ikin\xc3\xa4\xe2\x80\x9d._NEWLINE_Jack aloittaa suhteen Katen kanssa ja kosii t\xc3\xa4t\xc3\xa4. Hurley v\xc3\xa4litt\xc3\xa4\xc3\xa4 my\xc3\xb6hemmin Jackille Charlien viestin, jonka mukaan Jackin ei kuulu kasvattaa Aaronia. Jack alkaa n\xc3\xa4hd\xc3\xa4 n\xc3\xa4kyj\xc3\xa4 is\xc3\xa4st\xc3\xa4\xc3\xa4n ja pyyt\xc3\xa4\xc3\xa4 l\xc3\xa4\xc3\xa4k\xc3\xa4rilt\xc3\xa4\xc3\xa4n samoja l\xc3\xa4\xc3\xa4kkeit\xc3\xa4, joita Hurley k\xc3\xa4ytt\xc3\xa4\xc3\xa4. Huomattuaan Katen puhuvan puhelimessa jostakin asiasta, Jack ottaa l\xc3\xa4\xc3\xa4kkeit\xc3\xa4 alkoholin kanssa. Illalla Jack saa tiet\xc3\xa4\xc3\xa4 tivattuaan asiaa Katelt\xc3\xa4 Sawyerin palveluksesta. Riidelty\xc3\xa4\xc3\xa4n Aaronista Jack vahingossa paljastaa Aaronin kuullen ettei Kate ole sukua h\xc3\xa4nelle, jolloin Jack l\xc3\xa4htee pois._NEWLINE_Kolme vuotta my\xc3\xb6hemmin Jack yritt\xc3\xa4\xc3\xa4 itsemurhaa kuultuaan Locken kuolemasta, mutta yritys ep\xc3\xa4onnistuu. Jack tapaa Katen ja kertoo h\xc3\xa4nelle ett\xc3\xa4 heid\xc3\xa4n on palattava saarelle. Kate kielt\xc3\xa4ytyy ja l\xc3\xa4htee pois. Jack ajaa ruumishuoneelle, jossa Locken ruumista s\xc3\xa4ilytet\xc3\xa4\xc3\xa4n. Jack kohtaa Benin, joka sanoo ett\xc3\xa4 ainoa keino palata saarelle on saada kaikki saarelta l\xc3\xa4hteneet, mukaan mukaan lukien Locken ruumis._NEWLINE_Jack yritt\xc3\xa4\xc3\xa4 saada Benin avulla Oceanicin kuutoset takaisin saarelle. Kun Sayid haavoittuu tappelussa Widmoren miehi\xc3\xa4 vastaan, Hurley k\xc3\xa4skee is\xc3\xa4\xc3\xa4ns\xc3\xa4 viem\xc3\xa4\xc3\xa4n Sayid Jackin luo. Jack l\xc3\xb6yt\xc3\xa4\xc3\xa4 Sayidin hy\xc3\xb6kk\xc3\xa4\xc3\xa4j\xc3\xa4n taskusta Katen osoitteen ja l\xc3\xa4htee varoittamaan h\xc3\xa4nt\xc3\xa4 vaarasta. Kate ja Jack seuraavat lakimiest\xc3\xa4, joka menee Clairen \xc3\xa4idin luo. Katen helpotukseksi Jack saa tiet\xc3\xa4\xc3\xa4, ettei Clairen \xc3\xa4iti tied\xc3\xa4 Aaronista. Jack ja Kate ajavat satamalle, tavaten Benin ja Sayidin. Jack saa kauhukseen tiet\xc3\xa4\xc3\xa4 Benin l\xc3\xa4hett\xc3\xa4neen Dan Nortonin hakemaan verin\xc3\xa4ytett\xc3\xa4 Katelta. Jack yritt\xc3\xa4\xc3\xa4 vakuuttaa syytt\xc3\xb6myytt\xc3\xa4\xc3\xa4n, mutta Sayid raivostuu ja varoittaa Jacki\xc3\xa4 tulemasta en\xc3\xa4\xc3\xa4 h\xc3\xa4nen l\xc3\xa4helleen._NEWLINE_Kun Sun yritt\xc3\xa4\xc3\xa4 ampua Benin, t\xc3\xa4m\xc3\xa4 n\xc3\xa4ytt\xc3\xa4\xc3\xa4 Sunille Jinin sormuksen todistaakseen Jinin olevan elossa. Ben vie Jackin ja Sunin Lamppu-asemalle, jossa he kohtaavat Eloise Hawkingsin. H\xc3\xa4n kertoo Jackille Locken itsemurhasta, ja ett\xc3\xa4 saari tulisi her\xc3\xa4tt\xc3\xa4m\xc3\xa4\xc3\xa4n Locken henkiin samalla tavalla kuin Jackin is\xc3\xa4n. H\xc3\xa4n k\xc3\xa4skee Jackin antaa Lockelle jotakin Jackin is\xc3\xa4lle kuulunutta, joka ei merkitse Jackille mit\xc3\xa4\xc3\xa4n. Palattuaan kotiin Jack huomaa Katen asunnossaan. Kate sanoo olevansa valmis palaamaan Jackin kanssa saarelle, sill\xc3\xa4 ehdolla ettei Jack mainitse Aaronia en\xc3\xa4\xc3\xa4 sanallakaan. Jack on mukana Ajira Airwaysin lennolla, joka putoaa saarelle oudon v\xc3\xa4l\xc3\xa4hdyksen j\xc3\xa4lkeen.\n_START_SECTION_\nPaluu saarelle\n_START_PARAGRAPH_\nJack her\xc3\xa4\xc3\xa4 viidakosta ja pelastaa Hurleyn sek\xc3\xa4 Katen l\xc3\xa4hist\xc3\xb6lt\xc3\xa4. Jin l\xc3\xb6yt\xc3\xa4\xc3\xa4 kolmikon ja vie heid\xc3\xa4t Sawyerin luo. Sawyer kertoo heid\xc3\xa4n olevan vuodessa 1977 ja heid\xc3\xa4n liittyneen Dharma-ryhm\xc3\xa4\xc3\xa4n kolme vuotta aikaisemmin. Sawyer j\xc3\xa4rjest\xc3\xa4\xc3\xa4 Jackille, Hurleylle ja Katelle t\xc3\xb6it\xc3\xa4 Dharma Initiativesta; Jack palkataan huoltomieheksi, Hurley kokiksi ja Kate mekaanikoksi. Jack saa my\xc3\xb6hemmin tiet\xc3\xa4\xc3\xa4 Sawyerin ja Julietin suhteesta. Sayidin ammuttua nuorta Beni\xc3\xa4, Jack kielt\xc3\xa4ytyy auttamasta h\xc3\xa4nt\xc3\xa4 kostaakseen sen, mit\xc3\xa4 Ben teki Katelle. Kate ja Sawyer viev\xc3\xa4t Benin Toisille, ja Richard vie Benin Temppelille._NEWLINE_Faradayn palattua saarelle, h\xc3\xa4n kertoo suunnitelmastaan r\xc3\xa4j\xc3\xa4ytt\xc3\xa4\xc3\xa4 saarelle haudattu vetypommi tulevan Joutsen-aseman alla neutraloidakseen energian, joka aiheutti lentoturman. Jack uskoo t\xc3\xa4m\xc3\xa4n olevan kohtalonsa saarella ja h\xc3\xa4n l\xc3\xa4htee Katen kanssa toteuttamaan suunnitelmaa. Saavuttuaan Toisten leiriin, Eloise ampuu Danielin, mutta ehtii vakuuttua t\xc3\xa4m\xc3\xa4n puheista ja lupaa auttaa Jackia r\xc3\xa4j\xc3\xa4ytt\xc3\xa4m\xc3\xa4\xc3\xa4n pommin. Eloisen ja Richardin avulla he l\xc3\xb6yt\xc3\xa4v\xc3\xa4t pommin ja irrottavat siit\xc3\xa4 osan._NEWLINE_Kohdattuaan Sawyerin Jack kertoo h\xc3\xa4nelle motiiveistaan muuttaa historiaa, paljastaen yhdeksi syyksi aikeen saada Kate takaisin. Sawyer ja Jack aloittavat nyrkkitappelun, jonka Juliet keskeytt\xc3\xa4\xc3\xa4 sanoen olevan samaa mielt\xc3\xa4 Jackin kanssa. Heid\xc3\xa4n avullaan Jack onnistuu pudottamaan pommin kuoppaan johon Joutsen-rakennetaan, mutta pommi ei r\xc3\xa4j\xc3\xa4hd\xc3\xa4. Jack joutuu pakenemaan muiden kanssa, mutta Juliet imeytyy kuoppaan ja loukkaantuu vakavasti. Juliet hakkaa kivell\xc3\xa4 pommia, kunnes se r\xc3\xa4j\xc3\xa4ht\xc3\xa4\xc3\xa4. Eloise sanoi Desmondille, ett\xc3\xa4 universumi tulisi korjaamaan virheens\xc3\xa4 eik\xc3\xa4 mennytt\xc3\xa4 voi muuttaa._NEWLINE_Jackin havahduttua h\xc3\xa4n suomaa siirtyneens\xc3\xa4 muiden kanssa vuoteen 2007. Sawyer hy\xc3\xb6kk\xc3\xa4\xc3\xa4 h\xc3\xa4nen kimppuunsa sanoen Julietin kuolleen turhaan. He l\xc3\xb6yt\xc3\xa4v\xc3\xa4t Julietin Joutsen-aseman j\xc3\xa4\xc3\xa4nn\xc3\xb6ksist\xc3\xa4, mutta Juliet kuolee Sawyerin k\xc3\xa4sivarsille. Jack l\xc3\xa4htee yhdess\xc3\xa4 Jinin, Hurleyn ja Katen kanssa viem\xc3\xa4\xc3\xa4n haavoittunutta Sayidia parannettavaksi Temppelille. Heid\xc3\xa4t vangitaan ja Dogen m\xc3\xa4\xc3\xa4r\xc3\xa4\xc3\xa4 heid\xc3\xa4t ammuttavaksi, mutta Hurley est\xc3\xa4\xc3\xa4 sen sanomalla Jacobin l\xc3\xa4hett\xc3\xa4neen heid\xc3\xa4t. Toiset viev\xc3\xa4t Sayidin altaalle ja hukuttavat h\xc3\xa4net. Sayidin havahduttua my\xc3\xb6hemmin Dogen k\xc3\xa4skee antaa pillerin Sayidille, joka \xe2\x80\x9dpuhdistaisi\xe2\x80\x9d h\xc3\xa4net. Jack ei usko h\xc3\xa4nt\xc3\xa4 ja nielee pillerin itse, mutta Dogen saa heimlichin otteella pillerin pois Jackin suusta sanoen sen olleen myrkky\xc3\xa4. Dogen kertoo Sayidista tihkuvan pahuutta, ja ett\xc3\xa4 samoin tapahtui Jackin siskollekin. My\xc3\xb6hemmin Jack l\xc3\xa4htee Hurleyn kanssa majakalle, jonne Jacob neuvoi Hurleyn. Jackin huomattua Jacobin tarkkailleen heit\xc3\xa4 ennen saaren tapahtumia peileist\xc3\xa4, joissa on numeroita. Jack vaatii Hurleylta selityst\xc3\xa4 ja hajottaa peilit._NEWLINE_My\xc3\xb6hemmin Jackin ja Hurleyn suunnatessa Temppelille he kohtaavat Richardin, joka johdattaa heid\xc3\xa4t Black Rockille ja sanoo aikovansa r\xc3\xa4j\xc3\xa4ytt\xc3\xa4\xc3\xa4 itsens\xc3\xa4 ja pyyt\xc3\xa4\xc3\xa4 Jackin apua. Jack vakuuttaa, ett\xc3\xa4 heill\xc3\xa4 on tarkoitus olla saarella, koska Jacob halusi heid\xc3\xa4t t\xc3\xa4nne. Heid\xc3\xa4n palattua rannalle, he kohtaavat yst\xc3\xa4v\xc3\xa4ns\xc3\xa4 ja Ilanan. Ilana selitt\xc3\xa4\xc3\xa4 heille heid\xc3\xa4n olevan Jacobin kandidaatteja. Jack suostuu Ilanan suunnitelmaan tuhota Ajiran lentokone, est\xc3\xa4\xc3\xa4kseen Musta-asuista miest\xc3\xa4 pakenemasta saarelta. Hurley kuitenkin r\xc3\xa4j\xc3\xa4ytt\xc3\xa4\xc3\xa4 Black Rockin dynamiitit est\xc3\xa4\xc3\xa4kseen heit\xc3\xa4. Jack suuntaa Hurleyn ryhm\xc3\xa4n kanssa Musta-asuisen miehen leiriin, jossa he kohtaavat Clairen, Katen, Sawyerin ja Sayidin. Mies keskustelee Jackin kanssa, kunnes Claire keskeytt\xc3\xa4\xc3\xa4 heid\xc3\xa4t. My\xc3\xb6hemmin Jack avustaa Sawyeria karkaamaan veneell\xc3\xa4 Hydra-saarelle yst\xc3\xa4vineen, mutta p\xc3\xa4\xc3\xa4tt\xc3\xa4\xc3\xa4 itse palata p\xc3\xa4\xc3\xa4saarelle. Jack selviyty t\xc3\xa4p\xc3\xa4r\xc3\xa4sti Widmoren pommitettua Musta-asuisen miehen ryhm\xc3\xa4\xc3\xa4 tykist\xc3\xb6tulella. Jack ja Sayid pelastavat yst\xc3\xa4v\xc3\xa4ns\xc3\xa4 h\xc3\xa4keist\xc3\xa4 ja suuntaavat lentokoneelle. Mies sanoo heille koneen olevan viritetty r\xc3\xa4j\xc3\xa4hteill\xc3\xa4, ja ett\xc3\xa4 heid\xc3\xa4n t\xc3\xa4ytyy paeta sukellusveneell\xc3\xa4. _NEWLINE_Jack pett\xc3\xa4\xc3\xa4 Musta-asuisen miehen ty\xc3\xb6nt\xc3\xa4m\xc3\xa4ll\xc3\xa4 h\xc3\xa4net veteen ja joutuu j\xc3\xa4tt\xc3\xa4m\xc3\xa4\xc3\xa4n Clairen rannalle. Jack huomaa Miehen asettaneen r\xc3\xa4j\xc3\xa4hteen reppuunsa. Jack selitt\xc3\xa4\xc3\xa4 heille, ettei pommi r\xc3\xa4j\xc3\xa4hd\xc3\xa4 jos he eiv\xc3\xa4t koske siihen viitaten aiempaan kokemukseensa Richardin kanssa. Sawyer ei usko h\xc3\xa4nt\xc3\xa4 ja aktivoi pommin, mik\xc3\xa4 tappaa Sayidin. Sukellusvene uppoaa Jin ja Sun mukanaan, mutta Jack ja muut pelastuvat. He surevat yst\xc3\xa4viens\xc3\xa4 kuolemaa ja suuntaavat kaivolle, jonne Desmond vangittiin. Matkalla he kohtaavat Jacobin hengen, joka kertoo heille totuuden kaikesta ja siit\xc3\xa4, miksi h\xc3\xa4n valitsi heid\xc3\xa4t kandidaateikseen. Jack p\xc3\xa4\xc3\xa4tt\xc3\xa4\xc3\xa4 ottaa ty\xc3\xb6n vastaan saaren uutena suojelijana ja Jacob tekee Jackist\xc3\xa4 kuolemattoman. Jacob kertoi Jackille L\xc3\xa4hteen sijainnin ja ett\xc3\xa4 Jackin on suojeltava sit\xc3\xa4 Musta-asuiselta miehelt\xc3\xa4._NEWLINE_Matkalla L\xc3\xa4hteelle Jackin ryhm\xc3\xa4 kohtaa Desmondin ja Musta-asuisen miehen. Jack uskoo Desmondin olevan ase Musta-asuista miest\xc3\xa4 vastaan, ja p\xc3\xa4\xc3\xa4tt\xc3\xa4\xc3\xa4 auttaa Miest\xc3\xa4 laskemaan h\xc3\xa4net saaren syd\xc3\xa4meen. Desmond poistaa kivipilarin valon l\xc3\xa4hteest\xc3\xa4, mik\xc3\xa4 saa saaren t\xc3\xa4risem\xc3\xa4\xc3\xa4n ja uppoamaan mereen. Jack ja Musta-asuinen mies tajuavat muuttuneensa taas kuolevaisiksi, jolloin Mies pakenee. Jack haastaa Miehen kaksintaisteluun kallioluodolla. Taistelun aikana Musta-asuinen mies puukottaa Jacki\xc3\xa4 kylkeen ja viilt\xc3\xa4\xc3\xa4 t\xc3\xa4m\xc3\xa4n niskaa. Kate pelastaa Jackin ampumalla Miest\xc3\xa4 selk\xc3\xa4\xc3\xa4n. Jack potkaisee Miehen alas kalliolta tappaen h\xc3\xa4net. Jack suutelee Katea hyv\xc3\xa4stiksi ja toivottaa onnea Sawyerille. Jack, Hurley ja Ben suuntaavat takaisin L\xc3\xa4hteelle muiden suunnatessa Ajiran lentokoneelle. Jack tekee Hurleyst\xc3\xa4 saaren uuden johtajan ja sanoo h\xc3\xa4nen teht\xc3\xa4v\xc3\xa4ns\xc3\xa4 saarella olleen valon uudelleenk\xc3\xa4ynnist\xc3\xa4minen. Jack k\xc3\xa4ynnist\xc3\xa4\xc3\xa4 valon uudelleen ja pelastaa Desmondin. H\xc3\xa4n raahautuu viimeisill\xc3\xa4 voimillaan samaan paikkaan, josta h\xc3\xa4n her\xc3\xa4si ensimm\xc3\xa4isen\xc3\xa4 p\xc3\xa4iv\xc3\xa4n\xc3\xa4\xc3\xa4n saarella. Vincent ilmestyy ja laskeutuu Jackin viereen, jotta Jack ei kuolisi yksin. H\xc3\xa4n n\xc3\xa4kee yst\xc3\xa4viens\xc3\xa4 l\xc3\xa4htev\xc3\xa4n pois saarelta Ajiran lentokoneella ja hymyilee sulkien silm\xc3\xa4ns\xc3\xa4 kuollen rauhallisesti.\n_START_SECTION_\nVaihtoehtoinen aikajana\n_START_PARAGRAPH_\nVaihtoehtoisessa aikajanassa Jackin is\xc3\xa4 kuolee Australiassa, mutta lentokone ei ikin\xc3\xa4 p\xc3\xa4\xc3\xa4tynyt saarelle. Lennon aikana Jack pelastaa Charlien hengen, joka oli tukehtumassa nielaisemaansa heroiinipussiin. Koneen laskeutuessa Jack saa tiet\xc3\xa4\xc3\xa4 lentoyhti\xc3\xb6n kadottaneen is\xc3\xa4ns\xc3\xa4 arkun. Kadonneiden matkatavaroiden osastolla Jack tapaa Locken ja tarjoaa t\xc3\xa4lle ilmaista konsultaatiota Locken halvaantumista koskien. Jackin umpilis\xc3\xa4kekin pysyy poistettuna, mutta sen sanotaan poistetun t\xc3\xa4m\xc3\xa4n ollessa kuusivuotias. Jackill\xc3\xa4 on my\xc3\xb6s haava niskassaan, joka tuli kun Musta-asuinen mies yritti tappaa Jackin saarella._NEWLINE_Jaksossa \xe2\x80\x9dMajakka\xe2\x80\x9d paljastuu, ett\xc3\xa4 Jackilla on teini-ik\xc3\xa4inen poika nimelt\xc3\xa4\xc3\xa4n David, joka on henkisesti kaukainen is\xc3\xa4st\xc3\xa4\xc3\xa4n. Jackin ja Davidin suhde muistuttaa paljon Jackin omaa suhdetta is\xc3\xa4\xc3\xa4ns\xc3\xa4 Christianiin. Jack kuitenkin tunnistaa kasvavan raon itsens\xc3\xa4 ja poikansa v\xc3\xa4lill\xc3\xa4 ja kertookin Davidille ettei t\xc3\xa4m\xc3\xa4 \xe2\x80\x9dep\xc3\xa4onnistu koskaan\xe2\x80\x9d h\xc3\xa4nen silmiss\xc3\xa4\xc3\xa4n. David ymm\xc3\xa4rt\xc3\xa4\xc3\xa4 t\xc3\xa4m\xc3\xa4n ja antaa Jackille anteeksi. My\xc3\xb6hemmin heid\xc3\xa4n ollessaan lukemassa Christianin testamenttia Ilana esittelee Clairen heille, joka osoittautuu Jackin puolisisareksi._NEWLINE_Jack joutuu my\xc3\xb6hemmin suorittamaan Lockelle h\xc3\xa4t\xc3\xa4leikkauksen. Leikkauksen j\xc3\xa4lkeen Jack kertoo Lockelle hoidosta, joka voi parantaa Johnin halvaantumisen, mutta Locke kielt\xc3\xa4ytyy. Jack yritt\xc3\xa4\xc3\xa4 selvitt\xc3\xa4\xc3\xa4 syyt\xc3\xa4 Locken halvaantumiseen ja saa Bernardin kautta Locken is\xc3\xa4n osoitteen. My\xc3\xb6hemmin Claire vierailee Jackin luona sairaalassa, ja Jack lupaa majoittaa Clairen asuntoonsa. Locke kertoo Jackille syyn halvaantumiseensa kielt\xc3\xa4ytyen uudestaan Jackin tarjouksesta._NEWLINE_Jackin sy\xc3\xb6dess\xc3\xa4 aamiaista Davidin ja Clairen kanssa he keskustelevat konsertista. Desmond soittaa Jackille v\xc3\xa4itt\xc3\xa4en olevan lentoyhti\xc3\xb6n mies ja sanoo Christianin arkun l\xc3\xb6ytyneen. Locke sanoo suostuvansa leikkaukseen. Ennen leikkausta Jack antaa ex-vaimolleen Julietille liput illan konserttiin ja pyyt\xc3\xa4\xc3\xa4 Davidi\xc3\xa4 menem\xc3\xa4\xc3\xa4n Clairen kanssa. Jack suorittaa Locken leikkauksen onnistuneesti._NEWLINE_Jackin haava niskassa alkaa vuotaa verta. Locken her\xc3\xa4tty\xc3\xa4 ja heid\xc3\xa4n keskustellessaan t\xc3\xa4m\xc3\xa4 saa v\xc3\xa4l\xc3\xa4hdyksi\xc3\xa4 el\xc3\xa4m\xc3\xa4st\xc3\xa4\xc3\xa4n saarella. Jack saapuu konserttiin ja kohtaa Katen. Heid\xc3\xa4n k\xc3\xa4telless\xc3\xa4\xc3\xa4n Jack saa v\xc3\xa4l\xc3\xa4hdyksen el\xc3\xa4m\xc3\xa4st\xc3\xa4\xc3\xa4n saarella. Jack suuntaa kirkkoon, jossa Christianin arkku oli. Koskettuaan arkkuun Jack saa muistinsa takaisin. Christian ilmestyy Jackille ja sanoo vaihtoehtoisen aikajanan syntyneen selviytyneiden kokemusten perusteella ja jotta he l\xc3\xb6yt\xc3\xa4v\xc3\xa4t toisensa ennen siirtymist\xc3\xa4\xc3\xa4n eteenp\xc3\xa4in. Christian johdattaa Jackin yst\xc3\xa4viens\xc3\xa4 luo, jotka tervehtiv\xc3\xa4t toisiaan. Jack istuutuu Katen viereen pit\xc3\xa4en h\xc3\xa4nt\xc3\xa4 k\xc3\xa4dest\xc3\xa4, kun Christian avasi kirkon oven jolloin kirkas valkoinen valo ymp\xc3\xa4r\xc3\xb6i selviytyneet siirt\xc3\xa4en heid\xc3\xa4t eteenp\xc3\xa4in.'